पक्के गांधीवादी होने दे नाते ला., साह्‌ब ने छूत-छात खातमे आस्तै बी लेख लिखे। आपू बी उनें इक हरिजन जनानी गी अपनी धर्म-भैन बनाए दा हा ते उस कोला रक्खड़ी बन्हांदे हे। 1932 ई. च खूइरट्‌टा (मीरपुर) च हरिजन कान्फौस होई। सराफ साह्‌ब ओदे प्रधान हे। खास करी जम्मू प्रांते च निक्की उमरी दे बच्चें दे ब्याह् दी रसम आम ही। इस दे खलाफ बी “रणबीर” च मते लेख छपे। इंयां गै बच्चें च सिगरट तमाकू छिक्कने दा मता-सारा चलन हा। लाला साह्‌ब ने इस पासै बी सरकार दा ध्यान दुआइयै कानून जारी करवाया।